หุ้นเช้า11ต.ค.ปิดบวก1.11จุด
หุ้นเช้า 11 ต.ค.ปิดที่ 1,290.46จุด เพิ่มขึ้น 1.11 จุด  มูลค่าการซื้อขาย 23,636.27 ล้านบาท
11 ต.ค. 2555

หุ้นเช้า 11 ต.ค.ปิดที่ 1,290.46จุด เพิ่มขึ้น 1.11 จุด  มูลค่าการซื้อขาย 23,636.27 ล้านบาท  




ดัชนีหุ้นภาคเช้าดีดขึ้นปิดที่ 1,290.46จุด เพิ่มขึ้น 1.11 จุด หรือ 0.09 % มูลค่าการซื้อขาย 23,636.27 ล้านบาท  โดยตลอดเช้านี้ดัชนีส่วนใหญ่เคลื่อนไหวในแดนลบ แต่ก็สามารถดีดขึ้นกลับจนปิดตลาดภาคเช้าในแดนบวกเล็กน้อย 1.11 จุด
บล.ดีบีเอส วิคเคอร์ส เปิดเผยว่า ดัชนีหุ้นไทยวันนี้ยังไม่สดใสต่อเนื่อง หลังจากมีปัจจัยลบคือ S&amp;P ปรับลดเครดิตความน่าเชื่อถือระยะยาวของสเปนลงถึง 2 ขั้น ประกอบกับข่าวลบเดิมคือ ไอเอ็มเอฟปรับลดคาดการณ์เติบโตของเศรษฐกิจโลก ซึ่งสอดคล้องกับก่อนหน้าที่ธนาคารโลกปรับลดคาดการณ์ขยายตัวของเศรษฐกิจในภูมิภาคเอเซียตะวันออก โดยรวมถึงประเทศจีนด้วย 
นอกจากนี้ ไอเอ็มเอฟยังระบุความไม่สามารถที่จะบรรลุเป้าหมายการลดยอดขาดดุลงบประมาณ โดยเฉพาะ สเปนและฝรั่งเศส ดาวโจนส์ และน้ำมันจึงร่วงลง ขณะที่ตลาดหุ้นเพื่อนบ้านเช้านี้เปิดมากอดคอกันร่วงลงต่อ ทั้งญี่ปุ่นและเกาหลี แต่ในอัตราที่ไม่มากนัก ประกอบกับเกิดความกังวลในผลประกอบการไตรมาส 3 ที่สหรัฐ โดยเฉพาะหุ้นที่มีการค้ากับจีน 
อย่างไรก็ตาม เชื่อว่าดัชนีหุ้นไทยจะไม่ถึงกับทรุดตัวลงไปทีเดียว เพราะปัจจัยพื้นฐานที่ดีของเศรษฐกิจไทย และบจ.ไทย มีการเก็งกำไรผลการดำเนินงานไตรมาส3 และเม็ดเงินไหลเข้าต่อเนื่อง หลังมีคิวอี 3 ก็จะมีแรงซื้อกลับได้ เมื่อดัชนีลงมาลึกพอ ก็จะมีการรีบาวด์ได้
สำหรับกลยุทธ์การลงทุน หากดัชนีหลุดต่ำกว่า 1,298 จุด ซึ่งเป็นค่าเฉลี่ย 10 วันเดิมถือเป็นสัญญาณไม่ดี หากมีหุ้นที่สามารถทำกำไรได้ ก็ควรขายออกไปก่อน และทยอยลดพอร์ต เพื่อเก็บเงินสดสำหรับการซื้อรอบใหม่ และควรพิจารณารอซื้อเมื่อดัชนีอ่อนลง 
แต่หากรอก็งกำไรเพื่อหวังรีบาวด์ควรทำเมื่อเป็นค่าบวก และลงทุนในรอบที่สั้นลง พร้อมทั้งกำหนดเป้าหมายผลตอบแทนที่ไม่สูงเกินไป และควรมีจุดขายตัดขาดทุนเพื่อจำกัดความเสี่ยงขาลง 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
VGI         มูลค่าการซื้อขาย  3,337 บาท ปิด 56.00 บาท เพิ่มขึ้น 21.00 บาท (+60.00%)    
BTS          มูลค่าการซื้อขาย 1,390 บาท ปิด 5.90 บาท ลดลง 0.15 บาท (-2.48%)    
CPF         มูลค่าการซื้อขาย  819 บาท ปิด 33.75 บาท ลดลง 0.75 บาท (-2.17%)    
INTUCH    มูลค่าการซื้อขาย  740 บาท ปิด 64.25 บาท ลดลง 0.25 บาท (-0.39%)    
TRUE       มูลค่าการซื้อขาย  717 บาท ปิด 5.65 +บาท เพิ่มขึ้น 0.10 บาท (+1.80%)